เงินบาทเปิด 29.74/80 บาท
ธนาคารกรุงเทพ รายงาน เงินบาทเปิด 29.74/80 คาดวันนี้อ่อนค่าต่อ มองกรอบ 29.72-29.85 บาท
29 ก.ค. 2554

ธนาคารกรุงเทพ รายงาน เงินบาทเปิด 29.74/80 คาดวันนี้อ่อนค่าต่อ มองกรอบ 29.72-29.85 บาท
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 29.74/80 บาท/ดอลลาร์ อ่อนค่าลงจากเย็นวานนี้ที่ปิดตลาดที่ระดับ 29.71/73 บาท/ดอลลาร์ 
แนวโน้มเงินบาทวันนี้มีโอกาสปรับตัวอ่อนค่าลงได้อีก เนื่องจากเงินดอลลาร์สหรัฐฯ ปรับตัวแข็งค่าขึ้น หลังจากยอดผู้ขอรับสวัสดิการการว่างงานรายสัปดาห์ของสหรัฐฯ ออกมาดีกว่าที่คาด ส่งสัญญาณที่ดีต่อแนวโน้มเศรษฐกิจของสหรัฐฯ
"บาทวันนี้น่าจะอ่อนค่าลง ปัจจัยจากตัวเลข Jobless Claims ของสหรัฐฯ ที่ประกาศเมื่อคืนนี้ออกมาดีกว่าคาด ซึ่งเป็นสัญญาณส่งผลดีต่อเศรษฐกิจสหรัฐฯ" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 77.75/79 เยน/ดอลลาร์ ส่วนเงินยูโรอยู่ที่ระดับ 1.4309/4310 ดอลลาร์/ยูโร       
คืนนี้ สหรัฐฯ จะรายงานข้อมูลเศรษฐกิจที่สำคัญ ได้แก่ ประมาณการครั้งแรกของ GDP ไตรมาส 2/54, ดัชนีต้นทุนการจ้างงานประจำไตรมาส 2/54 และดัชนีภาวะธุรกิจรัฐนิวยอร์คเดือนก.ค. เป็นต้น
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 29.72-29.85 บาท/ดอลลาร์